Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 830/13/8807	Michalovce, 30.4.2015
EEČ : 2-66-167-2015

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: invalidná dôchodkyna
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.2.2014, spisová značka Pv 830/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako zákonná zástupkyňa mal. XXXXX, nar. XXXXX ktorá jej ako starej matke bola rozsudkom Okresného súdu XXXXX, sp. zn. 7P/312/2009 zo dňa 19. 11. 2009, právoplatným dňa 05. 01. 2010 zverená do náhradnej osobnej starostlivosti a ku ktorej má povinnosť dbať o jej všestranný vývoj, sústavnú a dôslednú starostlivosť o jej výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať dieťa závažným spôsobom zanedbávala, najmä tým, že nezabezpečila, aby školu riadne navštevovala a umožnila jej tak viesť záhaľčivý život, v dôsledku čoho ako žiačka Základnej školy, Moskovská 1, XXXXX v školskom roku 2012/2013 v období od 01. 05. 2013 do 30. 06. 2013 mal. XXXXX vymeškala 213 neospravedlnených vyučovacích hodín,

Uznesením prokurátora Okresnej prokuratúry XXXXX zo dňa 13.2.2014, spisová značka Pv 830/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX sp. zn. Pv 830/13 z 13. 02. 2014 bolo podľa § 216 ods. 1 písm. a, c) Tr. poriadku podmienečne zastavené trestné stíhanie vedené pre prečin ohrozovanie mravnej výchovy mládeže podľa § 211 ods. 1 písm. b), ods. 3 písm. a) Tr. zákona proti obv. XXXXX, na skutkovom základe uvedenom vo výroku citovaného uznesenia. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Predmetné uznesenie sa stalo právoplatným dňa 22. 02. 2014.

Skúšobná doba pre podmienečné zastavenie trestného stíhania uplynula dňom 22. 02. 2015.

Po uplynutí skúšobnej doby bol vyžiadaný odpis registra trestov a správy o povesti obvinenej.

Bolo zistené, že obvinená XXXXX v priebehu skúšobnej doby viedla riadny život, nedopustila sa žiadneho trestného činu ani priestupku, a teda vyhovela podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila.

Podľa § 217 ods. 4 Tr. poriadku právoplatnosťou uznesenia o tom, že sa obvinení osvedčili, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor